Contido
Índice 🔎︎

# Asistente de conversión de euros

Converte a euros as cantidades noutras moedas que se atopen nos documentos do Calc do LibreOffice e nos campos e táboas do Writer do LibreOffice.

Só se converten os ficheiros pechados. É posíbel, no entanto, utilizar o Conversor de euros nun documento de Calc aberto. Nese caso, ábrese unha caixa de diálogo independente, descrita ao final desta sección.

Para acceder a esta orde...

Escolla Ficheiro - Asistentes - Conversor de euros.

Só se converten moedas de países integrados na Unión Monetaria Europea.

## Extensión

### Documento único do Calc do LibreOffice

Converte un único ficheiro do Calc do LibreOffice. Para converter campos e táboas no Writer do LibreOffice marque primeiro a opción Converter tamén campos e táboas de documentos de texto.

### Todo o cartafol

Converte todos os documentos e modelos do Calc do LibreOffice e do Writer do LibreOffice que haxa no directorio seleccionado.

## Moedas

Indica que moeda se ha converter a euros.

## Cartafol fonte/Documento fonte

Indica o directorio ou o nome do único documento que se ha converter.

### ...

Abre un diálogo para seleccionar o directorio ou documento desexados.

### Incluír subcartafoles

Indica se se inclúen todos os subcartafoles do directorio seleccionado.

### Converter tamén campos e táboas en documentos de texto

Converte as cantidades en moedas atopadas en campos e táboas dos documentos do Writer do LibreOffice.

Os valores do documento de texto situados fóra dos campos ou táboas non se converten.

### Desprotexer temporalmente a folla sen consulta

Indica que a protección de folla estará desactivada durante a conversión e reactivada a continuación. Se a protección de folla está cuberta por un contrasinal, verá un diálogo para introducir o contrasinal.

## Cartafol de destino

Indica o cartafol e ruta na que se han gardar os ficheiros convertidos.

...

Abre un diálogo no que se pode seleccionar un directorio para que conteña os ficheiros convertidos.

## Cancelar

Pecha o Conversor de euros.

## Axuda

Activa a axuda do diálogo.

## Converter

Inicia a conversión.

Durante a conversión móstrase unha páxina informativa do seu progreso.

## Volver

Volve á primeira páxina do Conversor de euros.

Se o documento actual é un documento ou modelo do Calc do LibreOffice, pódese invocar o Conversor de euros empregando a icona correspondente da barra Ferramentas. A icona está agochada por omisión. Para mostrar a icona do Conversor de euros, prema na frecha que hai no final da barra Ferramentas, seleccione a orde Botóns visíbeis e active a icona do Conversor de euros.

Conversor de euros

A caixa de diálogo Conversor de euros contén as seguintes funcións:

## Todo o documento

Converte o documento enteiro.

## Moedas

Indica a moeda que se ha converter en euros.

## Selección

Se non marcou a caixa de verificación Documento completo terá que seleccionar as celas que desexe converter neste intervalo. Seleccione unha opción e, a seguir, prema nas entradas desexadas no campo Modelos/Intervalos monetarios. O intervalo seleccionado móstrase como tal no documento. Prema en Converter para realizar a conversión.

### Estilos de cela

Convértense todas as celas cos estilos de cela seleccionados.

### Celas de moeda na folla actual

Convértense todas as celas de moeda da folla de cálculo activa.

### Celas de moeda en todo o documento

Convértense todas as celas de moeda do documento activo.

### Intervalo seleccionado

Convértense todas as celas de moeda do intervalo seleccionado antes de que o conversor fose invocado. Todas as celas deben ter o mesmo formato para poderen ser recoñecidas como intervalo seleccionado.

### Intervalos monetarios/Modelos

Mostra os intervalos que se han converter da lista.